Uutisissa: Historiallinen ja kiistelty vierailu.
Kristityt johtajat tapaavat Saudi-Arabian kruununprinssin.
Lisääntyykö uskonnonvapaus siellä?
Lisäksi: Asia Bibi on vapautettu -
saatuaan kuolemantuomion jumalanpilkasta.
Pakistanin kristityt pelkäävät vastareaktiota.
Ja: Afrikkalaismies antoi elämänsä Kristukselle -
mutta ystävät ja suku kääntyivät häntä vastaan.
Hän haluaa palata kertomaan heille Jeesuksen rakkaudesta.
KRISTILLISEN MAAILMAN UUTISET
Tervetuloa! Maailman kristityt rukoilevat tällä viikolla -
uskonvainojen uhrien puolesta. Olen Wendy Griffith.
Olen George Thomas. Vainotun seurakunnan puolesta rukoillaan 4.11.
Kerromme onnistumisista, kamppailuista ja auttamisesta.
Ensin äärikonservatiiviseen muslimimaahan, Saudi-Arabiaan, -
jossa kristinusko ja Raamatut ovat kiellettyjä.
Saudi-Arabian kruununprinssi tapasi tällä viikolla -
evankelikaalisia johtajia.
Saudi-Arabiaa on ryöpytetty toimittaja Jamal Khashoggin murhatapauksesta.
Mutta kutsu tuli jo kuukausia sitten.
Ryhmä tiesi, että vierailu aiheuttaa arvostelua, -
mutta tilaisuus auttaa kristittyjä tuntui tärkeämmältä.
Monet ovat sitä mieltä, että nyt on väärin tavata saudijohtajia.
Ymmärrän kritiikin mutta olen eri mieltä.
Välitämme Saudi-Arabian asukkaista -
ja kristinuskosta Arabian niemimaalla.
Tahdomme lisää palvontavapautta -
ja rakennuslupia kirkoille. Se tuntui meistä tärkeältä.
Ihmiset kysyvät, miksi menemme ja tapaamme johtajia.
Kristittynä rauhantekijänä ja palvonnanvapauden edistäjänä, -
suvaitsevuuden ja rauhanomaisen rinnakkaiselon edistäjänä -
miksi en menisi?
Vierailun syy ei ole lyhytaikainen tavoite eikä kuvaussessio.
Tahdomme solmia kestäviä suhteita -
ja edistää veljien ja sisarten tilannetta alueella.
Delegaatio tapasi myös Arabiemiirikuntien kruununprinssin.
Evankelikaalijohtajat toivovat -
vierailujen muodostavan kestäviä suhteita Lähi-idän sunniarabimaihin.
Seuraamme liittyy Lähi-idän-toimitus- päällikkö Chris Mitchell Jerusalemista.
Tapasit delegaation vierailun edellä.
Valotapa vierailun tavoitteita ja tuloksia.
Delegaatiota tavatessani tuntui, että ollaan todella tekemässä historiaa.
Se vieraili Arabiemiirikuntien kruunun- prinssi Mohammed bin Zayedin luona.
Saudi-Arabian kruununprinssin tapaaminen -
oli jatkoa alueen sunniarabijohtajien tapaamisille.
Delegaatio on tavannut Jordanin kuningas Abdullahin, -
Egyptin presidentti al-Sisin ja Emiirikuntien kruununprinssin.
Historiallisin lienee Saudi-Arabian kruununprinssin tapaaminen.
He tiesivät, että ajankohta on kiistanalainen -
sauditoimittaja Jamal Khashoggin tapauksen takia.
Mutta tilaisuus tavata Lähi-idän kenties tärkein johtaja -
oli liian tärkeä menetettäväksi.
Miksi Saudi-Arabian kruununprinssi halusi tavata amerikkalaisuskovia?
Hän tietää, että osa delegaation jäsenistä on -
Trumpin uskonnollisia neuvonantajia. Mike Evans, Johnnie Moore.
Tapaaminen on hänelle yksi tapa lujittaa suhdetta USA:han.
Hän varmasti tietää myös, että delegaation johtajat -
pitävät Irania ja Muslimiveljeskuntaa yhteisinä vihollisina.
Saudi-Arabiaa ja Irania erottaa vain Persianlahti.
Saudi-Arabia pitää Irania tappavana uhkana.
Kruununprinssi ottaa mielellään vastaan kumppaneita, -
jotka myös vastustavat Iranin uhkaa alueella ja Muslimiveljeskuntaa.
Delegaatio on tavannut useita arabijohtajia.
Voiko Lähi-idässä tapahtua muutoksia suhteessa kristittyihin ja juutalaisiin?
Ehdottomasti. Tämä on historiallista. Joel Rosenberg johti delegaatiota, -
joka tapasi Arabiemiirikuntien ja Saudi-Arabian kruununprinssit.
Samaan aikaan maassa oli kansainvälinen judoturnaus.
Kaksi israelilaista voitti sarjansa.
Ensikertaa historiassa arabimaa soitti Israelin kansallislaulu Hatikvan.
Urheilu- ja kulttuuriministeri Miri Regev oli läsnä mitalienjaossa.
Kansallislaulu ja lippu ― ensimmäinen kerta.
Israelin pääministeri Netanjahu vieraili myös ensikertaa Omanissa.
Lähi-idässä on historiallisia, uraauurtavia tapaamisia -
kristittyjen ja juutalaisten kanssa.
Haastattelimme Jerusalem Dateline -ohjelmassa rabbi Marc Shneieria.
Hän on tavannut liki vuosikymmenen ajan arabi- ja muslimijohtajia.
Hän näkee tässä Jumalan käden. Pitää sitä historiallisena ihmeenä.
Hienoa. Kiitos haastattelusta!
Ohjelman taltiointihetkellä Kairon eteläpuolella on ammuttu bussia kohti.
Ainakin seitsemän koptia on kuollut.
Päivitämme uutista koko ajan.
Katso ajankohtaiset tiedot sivulta cbnnews.com.
Tulossa: Jumalanpilkasta kuolemaan tuomittu Asia Bibi vapautui.
Pakistanin kristityt pelkäävät vastareaktiota.
Kaikkivaltias on siunauksen Jumala. Hän tahtoo aina siunata omiaan.
Miten saada siunaus? Mitkä periaatteet avaavat salaisuuden?
Pat Robertson opettaa, miten avata siunausten tulvaportit elämässäsi.
Tulee osata olla siunattavana.
Opi, mitä Raamattu sanoo siunauksen liitosta, siunauksen laeista -
ja Jumalan siunausten esteistä.
Jeesuksen sanat toimivat kuin painovoima.
Jos noudatamme näitä lakeja, saamme siunauksia.
Kuulet tositarinoita ihmisistä, -
joiden elämän Jumalan siunaus pelasti ja muutti.
Lääkäritkin tunnustivat, että se oli ihme.
Soita tai käy osoitteessa cbn.com -
ja ryhdy CBN:n kumppaniksi, niin saat opetuslevyn tänään.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas! Pakistanilainen kristitty äiti Asia Bibi on viimein vapaa.
Hän oli saanut hirttotuomion jumalan- pilkasta. Hän on ollut vankilassa -
liki kymmenen vuotta. Pakistanin korkein oikeus vapautti hänet 31.10.
Vuonna 2009 peltotyössä ollessaan hän haki vettä työtovereiltaan.
Kaksi musliminaista kieltäytyi juomasta samaa vettä, -
koska hän on kristitty. Väkijoukko syytti häntä sitten jumalanpilkasta.
Perhe ja lakimies sanoivat, ettei hän loukannut Muhammedia.
Asiantuntijat varoittavat, ettei vaara ole ohi.
Tapaus saatiin nyt päätökseen. Hänet vapautettiin jumalanpilkkasyytöksistä.
Se on tärkeä päätös kaikkien pakistanilaiskristittyjen puolesta.
Asia Bibi on tällä hetkellä turvassa.
Rukoilkaa, että hän pystyy lähtemään ja pysyy turvassa.
Rukoilkaa Pakistanin pienen kristityn yhteisön puolesta.
Vapautus aiheutti paljon mellakoita. Muistakaa rukouksin myös juristia -
ja Pakistanin korkeimman oikeuden muslimituomareita.
Asia Bibin perhe antaa kaiken kunnian Jumalalle vapauttamisesta.
Gary Lane on käynyt Pakistanissa useasti ja tavannut Bibin perheen.
Hän on tehnyt tapausta tunnetuksi Marttyyrien äänen kanssa.
Uutinen ilahdutti sinua kovasti.
Miten Pakistanin kristityt reagoivat? - Samanlainen. He kiittävät Jumalaa.
Ovat tosi kiitollisia Pakistanin korkeimmalle oikeudelle.
Asia Bibi on virunut vankilassa yhdeksän ja puoli vuotta.
Hän oli eristyssellissä.
Jotkut sanovat hänen kärsivän sen takia dementian ensiasteista.
Hänellä on ollut myös muita vaivoja. Nyt hän on vapaa. Siitä iloitaan.
Monet kuitenkin pelkäävät tulevaa.
Aivan. Aiheuttaako päätös vaaraa Pakistanin muille kristityille?
Se aiheuttaa vaaraa koko maalle.
Muslimit mellakoivat Pakistanin isoissa kaupungeissa.
He ovat katkaisseet teitä ja junayhteyksiä. Liikkeitä on suljettu.
Pelätään, mitä vielä tapahtuu. Pääministeri Imran Khan sanoi: -
"Jos rikotte lakia, ette ole hyviä muslimeita.
Toimitte Pakistania vastaan. Saatte siitä lain määräämän rangaistuksen.
Uskonnolliset johtajat ja viranomaiset ovat keskustelleet, -
miten tilanne rauhoitetaan.
Voisiko Pakistan luopua pilkkalaeista? Niiden nojallahan Bibi vangittiin?
En usko. Valtaosa kristityistä ei usko siihen.
Monet militanttimuslimit käyttävät niitä kiistoissa kristittyjä -
ja jopa muita muslimeja vastaan.
Lakia voitaisiin kenties lieventää niin, -
että jos joku syyttää väärin perustein ja sen pystyy todistamaan, -
syytteen esittäjä itse saa syytteen.
Miten voimme rukoilla Asian ja hänen perheensä puolesta?
Rukoilkaa Asian ja hänen perheensä turvallisuuden puolesta.
Rukoillaan myös Pakistanin kristittyjen puolesta.
Heidän liikkeitään on suljettu.
Heitä pelottaa mennä jumalanpalveluksiin sunnuntaina.
Rukoilkaa Pakistanin puolesta. Hengen vuodatusta maan ylle.
Täytyy uskoa, että Asia Bibin kärsimyksellä oli jokin syy.
Jumala ei anna sen mennä hukkaan. - Seurakunta kasvaa vainoissa.
Totta. Kiitos raporteistasi.
Kristityt Pakistanissa ovat toisen luokan kansalaisia.
Heitä vainotaan. Heidän on usein vaikea hankkia koulutusta -
ja päästä hyvään ammattiin. Se ei estä heitä palvelemasta Jeesusta, -
kuten Marttyyrien äänen video näyttää.
TÄNÄÄNKIN PAKISTANISSA KRISTITTYJÄ PAHOINPIDELLÄÄN, -
TELJETÄÄN VANKILAAN JA JOPA TAPETAAN, -
KOSKA HE USKOVAT KRISTUKSEEN.
Halleluja, halleluja, halleluja...
ISLAMILAISEN LAIN MUKAAN -
MAASEUDUN KRISTITYT OVAT TOISEN LUOKAN KANSALAISIA, -
JOIDEN ON PAKKO PALVELLA MUSLIMEJA NÖYRÄSTI.
HE OVAT SAMAA PERHETTÄ KANSSAMME.
PASTORI FASSAL PALVELEE PIENEN YHTEISÖN USKOVIA.
Me Pakistanin kristityt olemme toisen luokan kansalaisia.
JOHN, ROSKANKERÄÄJÄ
Vaikka emme ole tehneet rikoksia, meidät on suljettu ulkopuolelle -
yhteiskunnan alimpaan kerrokseen.
Usein meidät ajetaan pois kylistämme ja kodeistamme.
SAMUEL, TIILENTEKIJÄ
Emme pääse kunnon työpaikkoihin.
Emme saa ääntämme kuuluviin hallinnossa.
Kelpaamme vain orjatyöhön.
PAUL, VIEMÄRINPUHDISTAJA
Viemärin puhdistaminen.
Emme pääse eteenpäin.
SARAH, PALVELIJATAR
Mutta meillä on kirkko.
Paikka, jossa kristityt ylistävät yhdessä Kristusta.
Laulavat Hänelle ylistystä.
Tutkivat Hänen Sanaansa.
Vaikka maamme on kääntänyt meille selkänsä, Jumala ei ole.
Aina ei ole helppoa.
Lait, epäoikeudenmukaisuus.
Muistakaa rukoilla puolestamme, -
että eläisimme jatkossakin keskinäisessä yhteydessä.
Että jatkossakin näkisimme Herran ilon elämässämme.
Ja että kestäisimme uskossa, olipa hintana mikä tahansa.
Autuaita olette te, köyhät, sillä teidän on Jumalan valtakunta. - Jeesus.
Mekin rukoilemme teidän puolestanne.
RUKOILKAA VAINOTTUJEN PUOLESTA, -
SILLÄ HE PALVELEVAT ILOISESTI NIIN KUIN PALVELLAAN HERRAA.
JA RUKOILKAA, ETTÄ ME TEKISIMME SAMOIN.
Tulossa: Afrikkalaisnuori kääntyy muslimista kristityksi, -
vaikka saa perheensä vihat niskaansa.
Hän haluaa kertoa heille Jumalan rakkaudesta.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Teimme neljää työtä. Mikään ei sujunut. Mutta uskomme ei horjunut.
Silloin Jumala alkoi puhua kaivoprojektista.
TOSITARINOITA IHMEISTÄ
Parin päivän kuluttua saimme palautuksen vakuutusmaksuista.
Tämä vuosi on ollut räjähdysmäistä kasvua.
Kun auttaa muita, saa itse palkinnon.
Tilaa Pat Robertsonin uusi "Miraculous Blessings" -opetus.
Hei taas!
Nigeriassa islamin hylkääminen kristinuskon takia voi maksaa kaiken.
Totta. Seuraavan jutun nuorukainen -
menetti perheensä rakkauden ja melkein henkensä.
Marttyyrien äänen Greg Musselman jatkaa.
Vähän päälle parikymppinen fulbe Ibrahim varttui Pohjois-Nigeriassa.
Hänellä oli seitsemän sisarusta.
Hän kiinnostui kristinuskosta teininä ystävän kautta.
Ystävä uskoi salaa Jeesukseen.
Olimme välillä yökylässä toistemme luona. Hän heräsi aina öisin -
lukemaan Raamattua ja rukoilemaan.
Ystävän omistautuminen uskoon teki vaikutuksen Ibrahimiin.
Sanoin haluavani tulla uskoon. Hän luuli minua ensin vakoojaksi.
Lopulta hän vei minut kirkkoon. Pastori johdatti minut uskoon.
Kirkko ilmoitti pian julkisesti, että Ibrahimista oli tullut kristitty.
Uutinen kiiri isän korviin, joka oli vihainen ja uhkasi tappaa pojan.
Pastori vie sinut turvakotiin. Isä ja veljesi kuulivat hänestä.
He menivät hänen kotiinsa ja uhkasivat tappaa hänet -
ja polttaa talon, ellei hän tuo heitä luoksesi. Mitä sitten tapahtui?
Pastori toi kaksi isoveljeäni luokseni.
He veivät minut kotiin ja sitoivat minut kolmeksi päiväksi. En saanut ruokaa.
Ibrahim pakeni mutta jäi kiinni saman tien.
Veljet löysivät hänet ja sitoivat hänet kahleilla kolmeksi viikoksi.
Minua käytettiin imaamin luona. Tämä suoritti manauksen.
Luokseni tuotiin naispuolinen noita, joka sanoi, ettei pysty auttamaan.
Erään kerran isäsi ja veljesi ottivat sinut kiinni ja pahoinpitelivät sinut.
Sinulta katkesi kylkiluita. Mitä tapahtui?
Eräs nainen heittäytyi päälleni.
He lopettivat hakkaamisen. Minut vietiin sairaalaan.
Perhe yritti järjestää pakkoavioliiton.
Tytöt kieltäytyivät, sillä hän kertoi olevansa kristitty.
Lopulta isä sanoi, ettei Ibrahim ole enää hänen poikansa.
Äiti käski militanttien tappaa pojan tavattaessa.
Ibrahim ei siltikään päässyt pakoon.
Vanhemmat pakottivat hänet kanssaan töihin muualle päin maata.
Siellä hän tapasi fulbepastorin.
Kerroin hänelle kaiken. Hän tutustutti minut toiseen pastoriin, -
joka toi minut opetuslapseuskouluun.
Olet nyt täällä koulussa turvassa. Mitä olet oppinut?
Opin kohtaamaan ihmisiä ja julistamaan evankeliumia muille.
Luonteeni muovautuu monin tavoin.
Olet kärsinyt paljon lähdettyäsi seuraamaan Jeesusta.
Sinua on hakattu, laitettu kahleisiin. Olet paennut. Uskosi on vahvistunut.
Olet rohkeampi. Miksi?
Olen rohkeampi, koska ystäväni sanoi kerran, että ei tule pelätä sitä, -
joka voi tappaa ruumiin, vaan sitä, joka voi tappaa sielun ja ruumiin.
Kun ne asiat tapahtuivat, päätin pelätä Jumalaa, joka voi pelastaa sieluni.
Ibrahim on Kanadan Marttyyrien äänen opetuslapseuskoulussa.
Hän haluaa tulla evankelistaksi fulbekansalle.
Hän käy myös ammattikoulua, jotta hän voi rahoittaa itse palvelutyönsä.
Haluan evankelistaksi, sillä välitän yhä vanhemmistani.
Rukoilen Jumalaa antamaan heille pitkän iän, -
jotta voin viedä heille evankeliumin, kun valmistun ja täytyn Hengellä.
Vau! George, olet käynyt Nigeriassa useita kertoja.
Ibrahim kuuluu fulbekansaan. Miten fulbet suhtautuvat kristittyihin?
Huonosti. Fulbet vihaavat kristittyjä
Fulbepaimentolaisista valtaosa on muslimeja.
Viimeksi kuluneiden 12―18 kuukauden aikana fulbet ovat hyökkäilleet -
kristittyjä vastaan erittäin rajusti. Se on ollut verilöyly.
Vainot ovat olleet tosi ankarat ja ne vain pahenevat.
Ei ole merkkejä fulbejen ja kristittyjen suhteiden paranemisesta lähiaikoina.
Entä Boko Haram, joka on vielä radikaalimpi ryhmä Nigeriassa?
Se on ollut suuri uhka Nigerian yhteiskunnalle.
Kuluneen vuoden aikana taistelu kristittyjen ja muslimien, -
fulanipaimentolaisten ja kristittyjen paimentolaisten välillä on ollut paha.
Tilannetta yritetään rauhoittaa -
ja palauttaa turvallisuus eri puolille Nigeriaa.
Mutta se on yhä uhka Afrikan väekkäimmälle maalle.
Kaunis maa. Ihmiset ovat kauniita. Miten meidän tulisi rukoilla?
Rukoilkaa heille, kuten yleensäkin vainotuille, -
kestävyyttä kohdata kärsimys.
Ibrahim haluaa täyttyä Pyhällä Hengellä. - Ja palata suvun luo.
Jumalan siunausta ja varjelusta hänelle. Jatkamme pian.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Kristityt kaikkialla maailmassa -
rukoilevat vainottujen veljiensä ja sisartensa puolesta.
Lisää uutisia vainotuista kristityistä ja rukousaiheita on -
rukouspäivän teemaosiossa ohjelman kotisivuilla.
Rukous todella vaikuttaa uskonsa takia vangittujen tapauksissa.
Ilman muuta. Tässä olikin kaikki.
Ensi viikkoon, näkemiin ja Jumalan siunausta!
Suomennos: Marianne Tenetz